CELEX: 22004D0102
Language: sk
Date: 2004-07-09 00:00:00
Title: Rozhodnutie spoločného výboru EHP č. 102/2004 z 9. júla 2004, ktorým sa mení a dopĺňa Príloha VI (Sociálne zabezpečenie) k Dohode o EHP

23.12.2004   
            
            
               SK
            
            
               Úradný vestník Európskej únie
            
            
               L 376/29
            
         
      ROZHODNUTIE SPOLOČNÉHO VÝBORU EHP
   
   
      Č. 102/2004
   
   z 9. júla 2004,
   ktorým sa mení a dopĺňa Príloha VI (Sociálne zabezpečenie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha VI k dohode bola zmenená a doplnená Dohodou o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (1).
            
         
               (2)
            
            
               Rozhodnutie č. 189 z 18. júna 2003 malo za cieľ zaviesť európsku kartu zdravotného poistenia ako náhradu za formuláre potrebné na vykonávanie nariadení Rady (EHS) č. 1408/71 a (EHS) č. 574/72 pokiaľ ide o prístup k zdravotníckej starostlivosti počas prechodného pobytu v členskom štáte inom ako príslušný členský štát alebo štát pobytu (2) sa má začleniť do dohody.
            
         
               (3)
            
            
               Rozhodnutie č. 190 z 18. júna 2003 o technických podrobnostiach európskej karty zdravotného poistenia (3) sa má začleniť do dohody.
            
         
               (4)
            
            
               Rozhodnutie č. 191 z 18. júna 2003 o nahradení formulárov E 111 a E 111 B európskou kartou zdravotného poistenia (4) sa má začleniť do dohody,
            
         ROZHODOL TAKTO:
   Článok 1
   Za bod 3.64 (rozhodnutie č. 188) prílohy VI k dohode sa dopĺňajú tieto body:
   
      
                  „3.65
               
               
                  
                     32003 D 0751: Rozhodnutie č. 189 z 18. júna 2003 malo za cieľ zaviesť európsku kartu zdravotného poistenia ako náhradu za formuláre potrebné na vykonávanie nariadení Rady (EHS) č. 1408/71 a (EHS) č. 574/72 pokiaľ ide o prístup k zdravotníckej starostlivosti počas prechodného pobytu v členskom štáte inom ako príslušný členský štát alebo štát pobytu (Ú. v. EÚ L 276, 27.10.2003, s. 1).
               
            
                  3.66
               
               
                  
                     32003 D 0752: Rozhodnutie č. 190 z 18. júna 2003 o technických podrobnostiach európskej karty zdravotného poistenia (Ú. v. EÚ L 276, 27.10.2003, s. 4).
                  Ustanovenia rozhodnutia sa na účely tejto dohody vykladajú s touto úpravou:
                  V súlade s bodom 3.3.2 prílohy k rozhodnutiu európske karty zdravotného poistenia, ktoré majú byť vydané v členských štátoch EZVO EHP nebudú obsahovať európske hviezdy. Členské štáty EZVO EHP však budú mať v prípade potreby možnosť uvádzať tieto hviezdy v neskoršej etape.
               
            
                  3.67
               
               
                  
                     32003 D 0753: Rozhodnutie č. 191 z 18. júna 2003 o nahradení formulárov E 111 a E 111 B európskou kartou zdravotného poistenia (Ú. v. EÚ L 276, 27.10.2003, s. 19).“
               
            
   Článok 2
   Texty rozhodnutí 189, 190 a 191 v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 10. júla 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (5).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 9. júla 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. EÚ L 276, 27.10.2003, s. 1.
   
      (3)  Ú. v. EÚ L 276, 27.10.2003, s. 4.
   
      (4)  Ú. v. EÚ L 276, 27.10.2003, s. 19.
   
      (5)  Nie sú uvedené žiadne ústavné požiadavky.